
LĪGUMA VIENOŠANĀS

[bookmark: _Hlk151723240]Līgums Nr.IeM_NVA_2024/106-Buv: Katastrofu pārvaldības centra Lauku ielā 40, Kuldīgā
 (kad.nr. 62010140113)  projektēšana, būvdarbi un autoruzraudzība

Dokumenta datums ir tā 
elektroniskās parakstīšanas datums

Nodrošinājuma valsts aģentūra, reģistrācijas numurs 90009112024, juridiskā adrese Čiekurkalna 1.līnija 1 k-2, Rīga, LV-1026, tās […] personā, kura rīkojas pamatojoties uz […](turpmāk – Pasūtītājs), no vienas puses, un

SIA “BILDBERG”, reģistrācijas numurs 43603028417, juridiskā adrese Krasta iela 9, Ozolnieki, Ozolnieku pagasts, Jelgavas novads, LV-3018, tās […] personā, kurš rīkojas pamatojoties uz […](turpmāk – Uzņēmējs), no otras puses,

[bookmark: _Hlk152071987]pamatojoties uz Pasūtītāja rīkotās iepirkuma procedūras “Katastrofu pārvaldības centru jaunbūvju būvniecība Bolderājā, Dzintaros, Kuldīgā”, iepirkuma identifikācijas Nr. IeM NVA 2023/75, rezultātiem un Uzņēmēja Piedāvājumu iepirkuma procedūras 3. daļā – par katastrofu pārvaldības centra Lauku ielā 40, Kuldīgā (kad.nr. 62010140113) projektēšanu, būvniecību un autoruzraudzību saskaņā ar Līguma noteikumiem (turpmāk – Darbi), Puses vienojas: 

Līguma noteikumi ietver – Vispārīgos noteikumus: Starptautiskās Inženierkonsultantu Federācijas “Iekārtu piegādes un projektēšanas – būvniecības darbu līguma noteikumi elektriskajiem un mehāniskajiem darbiem, būvniecības un inženierdarbiem, kuru projektēšanu veic uzņēmējs” (Latvijas Inženierkonsultantu asociācijas 2005.gada tulkojums), kā kopijas var iegādāties Latvijas Inženierkonsultantu asociācijā, Krišjāņa Barona ielā 99/1a, Rīgā, LV-1012, e-pasts:[…], un Speciālos noteikumus, kas ietver Vispārīgo noteikumu labojumus un papildinājumus, un Speciālo noteikumu pielikumus.

Ja līguma Vispārīgajos noteikumos lietotie izteicieni ir neskaidri, to saturs noskaidrojams ievērojot International Federation of Consulting Engineers “Conditions of Contract for Plant and Design – Build (First Ed, 1999) for Electrical and Mechanical Plant, and for Building and Engineering Works, Designed by the Contractor” (teksts angļu valodā), kā kopijas var iegādāties […]

1. Līguma vienošanās vārdiem un izteicieniem ir tāda pati nozīme, kāda tiem ir noteikta Līguma noteikumos.

2. Šādi dokumenti veido un ir daļa no Līguma:
a. šī Līguma vienošanās,
b. Piedāvājuma vēstule un Piedāvājuma pielikums,
c. Līguma noteikumi,
d. iepirkuma procedūras dokumenti, tai skaitā Pasūtītāja prasības (Tehniskā specifikācija), pretendentu kvalifikācijas prasības, iepirkuma procedūras laikā sniegtā papildu informācija, ieinteresēto piegādātāju sanāksmes protokols, u.c. pielikumi,
e. aizpildītās Formas,
f. Uzņēmēja piedāvājums, tai skaitā tehniskais piedāvājums, informācija par Uzņēmēja personālu un apakšuzņēmējiem.

3. Ievērojot maksājumus, kurus Pasūtītājs saskaņā ar Līguma noteikumiem veiks Uzņēmējam, Uzņēmējs apņemas saskaņā ar Līguma noteikumiem izprojektēt, veikt un pabeigt Darbus un novērst visus defektus tajos.

4. Ievērojot Darbu projektēšanu, izpildi un pabeigšanu un visu defektu novēršanu tajos, Pasūtītājs apņemas saskaņā ar Līguma noteikumiem samaksāt Uzņēmējam Līguma cenu.

5. Akceptētā Līguma summa, bez PVN: 4 824 128,57 EUR (četri miljoni astoņi simti divdesmit četri tūkstoši simts divdesmit astoņi euro un 57 centi), no kuras:
6.1. par projektēšanas darbiem (būvniecības ieceres dokumentācijas izstrādes darbi) 131 670,00 EUR (viens simts trīsdesmit viens tūkstotis seši simti septiņdesmit euro un 00 centi);
6.2. par būvdarbiem 4 655 918,57 EUR (četri miljoni seši simti piecdesmit pieci tūkstoši deviņi simti astoņpadsmit euro un 57 centi);
6.3. par autoruzraudzības darbiem 36 540,00 EUR (trīsdesmit seši tūkstoši pieci simti četrdesmit euro un 00 centi).

Līguma 1.posma summa, bez PVN: 58 000,00 EUR (piecdesmit astoņi tūkstoši euro un 00 centi),
Līguma 2.posma summa, bez PVN: 73 670,00 EUR (septiņdesmit trīs tūkstoši seši simti septiņdesmit euro un 00 centi),
Līguma 3.posma summa, bez PVN: 4 692 458,57 EUR (četri miljoni seši simti deviņdesmit divi tūkstoši četri simti piecdesmit astoņi euro un 57 centi).

Nodokļu nomaksa veicama atbilstoši spēkā esošiem normatīvajiem aktiem, tajā skaitā pievienotās vērtības nodoklis tiek piemērots saskaņā ar Pievienotās vērtības nodokļa likumu.
 
6. Rekvizīti maksājumu veikšanai Uzņēmējam:
[…].

7. Līguma vienošanās ir sagatavota uz 2 (divām) lapām elektroniska dokumenta veidā un parakstīta ar drošu elektronisko parakstu.

8. Līgums stājas spēkā dienā, kad Puses ir parakstījušas šo Līguma vienošanos.

*DOKUMENTS PARAKSTĪTS ELEKTRONISKI AR DROŠU ELEKTRONISKO PARAKSTU, KAS SATUR LAIKA ZĪMOGU.
DOKUMENTA PARAKSTĪŠANAS DATUMS IR PĒDĒJĀ PARAKSTĪTĀJA LAIKA ZĪMOGA DATUMS.

